Izračun točk za vpis na srednjo šolo
Vpis v srednjo šolo se že hitro bliža... že veš kam se boš vpisal/a? Se boš kot en/a izmed mnogih moral/a boriti za preboj na listo vpisnih mest? Da bi bil rezultat čim boljši, si poglej kako je z omejitvami vpisa na srednjih šolah in kako si lahko izračunaš točke, ki te bodo tja popeljale
Nacionalna preverjanja znanja ali NZP-ji se odvijajo v ZAČETKU MAJA. Čeprav se včasih zdi to še daleč pa bodo precej hitro tu. Z njimi pa tudi vpisi na srednje šole. In kakor že desetletja so nekatere šole bolj popularne od drugih in si moramo svoj stolček v šolskih klopeh priboriti z ocenami na NZP in v preteklih šolskih letih. Da se pa ne bi obremenjevali ali bomo na želeno šolo prišli si preberi, kako si lahko svoje točke enostavno izračunaš.
  V primeru omejitve vpisa v posamezni srednji šoli se upoštevajo:
· zaključne ocene obveznih predmetov iz 7., 8. in 9. razreda osnovne šole;
· za umetniške programe (umetniška gimnazija, fotografski tehnik,...) preizkus nadarjenosti;
· za športne oddelke športni dosežki.

Z učnim uspehom lahko kandidat dobi največ 175 točk.
Če se v prvem oziroma drugem krogu izbirnega postopka na posamezni šoli na spodnji meji razvrsti več kandidatov z istim številom točk, se izbira med njimi opravi na podlagi točk, doseženih pri nacionalnem preverjanju znanja iz slovenščine in matematike. Če je po izvedbi izbire med kandidati na podlagi omenjenih kriterijev razvrščenih več kandidatov z istim številom točk, kakor je prostih mest, se izbira med njimi izvede na podlagi dodatnih točk, doseženih po merilih, ki jih določi posamezna srednja šola najkasneje do začetka šolskega leta.
Za lažji izračun smo ti pripravili tabelo po kateri lahko zase izračunaš točno koliko točk potrebuješ. Tule je... /povezava na spletni strani/
 Več o vpisnih postopkih in omejevanju opisa za srednje šole si lahko prebereš na spletni strani Ministrstva.

